Document ID: 31985L0327

NEUVOSTON DIREKTIIVI,
annettu 12 päivänä kesäkuuta 1985,
terveyttä koskevista kysymyksistä yhteisön sisäisessä lihatuotteiden kaupassa annetun direktiivin 77/99/ETY muuttamisesta (85/327/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
saadun kokemuksen perusteella näyttää tarpeelliselta yksinkertaistaa direktiivin 77/99/ETY(), sellaisena kuin se on viimeksi muutettuna direktiivillä 81/476/ETY(), liitteessä A olevan II luvun 16 kohtaa,
direktiivin 77/99/ETY liitteessä A olevan II luvun 17 kohdassa määrätään erityisesti, että kaikilta tuoreen lihan tai lihatuotteiden parissa työskenteleviltä henkilöiltä on vaadittava lääkärintodistus ja että tämä todistus on uusittava vuosittain, ja
vaikuttaa tarpeelliselta mukauttaa kyseistä säännöstä saadun kokemuksen mukaisesti,
ON ANTANUT TÄMÄN DIREKTIIVIN:
1 artikla
Muutetaan direktiiviä 77/99/ETY seuraavasti:
1. Poistetaan 22 artiklan toinen kohta.
2. Korvataan liitteessä II olevat 16 ja 17 kohta seuraavasti:
"16. Työskentely tuoreen lihan tai lihatuotteiden parissa tai niiden käsittely on kiellettävä henkilöiltä, jotka ovat, erityisesti tautia aiheuttavien tekijöiden välityksellä, mahdollisia saastumisen lähteitä.
17. Kaikkien tuoreen lihan tai lihatuotteiden parissa työskentelevien tai niitä käsittelevien henkilöiden on esitettävä lääkärintodistus siitä, ettei tällaiselle työnteolle ole estettä. Lääkärintodistus on uusittava vuosittain, jollei jotakin muuta vastaavat takeet tarjoavaa henkilökunnan lääkärintarkastusohjelmaa ole hyväksytty 19 artiklassa säädettyä menettelyä noudattaen."
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1986.
Niiden on ilmoitettava tästä komissiolle viipymättä.
3 artikla
Tämä direktiivi on osoitettu kaikille jäsenvaltioille.
Tehty Luxemburgissa 12 päivänä kesäkuuta 1985.

Labels: 3
9
17